מיכאל מירלשוילי

מיכאל מירלשוילי (לעיתים נפוץ הכתיב מירילשוילי; בגאורגית: მიხო მირილაშვილი; נולד ב-1 במאי 1960) הוא איש עסקים ופילנתרופ ישראלי-גאורגי. עוסק בעיקר בתחומי הנדל"ן, היהלומים, האנרגיה המתחדשת וניו מדיה. משמש כנשיא "קונגרס יהודי סנקט פטרבורג". מיכאל מירלשוילי נולד ב-1960 בעיירה קולאשי שבגאורגיה. אביו משה מיכאל היה תעשיין. ב-1977 עבר ללנינגרד, שם למד רפואה והוסמך כרופא ילדים. בראשית שנות ה-80 השתלב בעסקי המשפחה של אביו. בשנות ה-90 היו ברשות המשפחה מספר חברות בתחום הנדל"ן, אותן הרחיב מירלשוילי מעבר למדינות חבר העמים לשעבר. בשנת 2001 נידון ברוסיה ל-12 שנות מאסר בגין קשירת קשר לביצוע עבירה, לאחר שבית המשפט קבע שמירלשוילי הורה על חטיפת והוצאתם להורג של חוטפי אביו, וקרובי משפחתם. מירלשוילי ישב בכלא במשך שמונה שנים. בזמן שהותו בכלא, מירלשוילי נאבק בגזר הדין בבית הדין האירופי לזכויות אדם בשטרסבורג שבצרפת. בית המשפט הצהיר כי השגת הראיות ובחינתן נעשו בצורה בלתי הוגנת ואינה עומדת בדרישות הליך הוגן. לאחר שחרורו, פעל בסנט פטרסבורג ובישראל. מירלשוילי ומשפחתו עלו לישראל בשנת 1995, אחר כך חזר לרוסיה, ושוב עלה לישראל בשנת 2009. בשנת 2023, קראה ממשלת אוקראינה להטיל עליו עיצומים בין-לאומיים בטענה שתמך ברוסיה והטילה עליו עיצומים. מירלשוילי משמש כנשיא קבוצת ההחזקות הרוסית "פטרומיר". הוא היה חבר בהנהלת חברת "Lukoil North West petroleum" העוסקת בתחום האנרגיה. כן היה בעלים של ערוץ טלוויזיה ושל מספר קניונים ומרכזים מסחריים בסנט פטרסבורג. שימש כנשיא CONTI, תאגיד הימורים בסנט פטרסבורג, שהפעיל שישה בתי קזינו ואתרי הימורים. בשליטתו של מירלשוילי מספר חברות שהוקמו בישראל בשנים האחרונות: "כיתעים", פלאריום גלובל, המפתחת משחקי רשת; "באר יצחק אנרגיה" המתמחה באנרגיה חדשה; וחברת "חושן ארגמן" העוסקת ביהלומים. ב-2006 ייסדה משפחת מירלשוילי את הרשת החברתית המקוונת הרוסית וי-קונטקטה (Vkontakte). בשנת 2013 מכרה המשפחה את החזקותיה בחברה. בנו יצחק מחזיק ב-78% ממניות חברת הנדל"ן "רוטשטיין", המתמחה בבניה לציבור הדתי לאומי. בשנת 2012 החל מירלשוילי לעסוק בתחום קידוחי הגז בישראל. מירלשוילי תרם לעמותת מגדל אור של הרב יצחק דוד גרוסמן. כן תרם מספר ספרי תורה ליחידות צה"ל דרך האגודה למען החייל ועמותת "אור לחייל". שימש יו"ר חבר הנאמנים הבינלאומי של זק"א. בעקבות השרפה בכרמל (2010) תרם יחד עם איש העסקים אלכסנדר משקביץ להקמת צי של כלי רכב למכבי האש. ב-2012 חכר מטוס עבור רופאים ופרמדיקים ישראלים שיצאו לטפל בנפגעי הפיגוע בבורגס שבבולגריה. מירלשוילי משמש כנשיא "קונגרס יהודי סנט פטרסבורג", סגן נשיא של "הקונגרס היהודי-רוסי", סגן הנשיא הראשון של הקונגרס היהודי האירו-אסיאתי, נשיא "מכבי רוסיה" ונשיא מרכז "תורה וחסד" ליהדות גאורגיה. הוא תרם להקמת מרכז לחקר שואת יהודי ברית המועצות ביד ושם שהוקם ב-2016. בשנת 2020 מירלשוילי תרם שלוש יחידות של מטהר מים מן האוויר של אחד מחברותיו, ווטרג'ן, לרצועת עזה, מהן אחת סופקה לבית החולים א-רנתיסי. מירלשוילי עלה לישראל ב-1995. הוא מתגורר בהרצליה. נשוי ללאה ואב לשניים. בנו, יצחק, הוא מבעלי ערוץ טלוויזיה עכשיו 14. מדיה וקבצים בנושא מיכאל מירלשוילי בוויקישיתוף מיכאל מירלשוילי, ברשת החברתית LinkedIn חגי עמית, הכירו את המשפחה שמנסה לזעזע את שוק המזון בישראל, באתר TheMarker‏, 20 בינואר 2015 הדס מגן, ‏המיליארדר מיכאל מירילשווילי רוצה עכשיו להפיק מים מאוויר, באתר גלובס, 29 באפריל 2017 שוקי שדה, אב ובנו, מיליארדרים, במסע רכישות בישראל: האוליגרכים שלא רוצים שתשמעו עליהם, באתר TheMarker‏, 16 ביוני 2017 סופי שולמן, המיליארדר מיכאל מירילשווילי מדבר לראשונה על הכל: לא פוחד מאף אחד, רק מאלוהים, באתר כלכליסט, 19 בדצמבר 2019 אחרי המתקפות על ערוץ 14: המהלך הקיצוני של אביו של מירילשוילי, באתר כיפה, 24 באוגוסט 2023 שירית אביטן כהן, "אחרי כל מה שסבלתי בבריה"מ, אותי מאשימים שאני רוצה פה דיקטטורה?": מיכאל מירילשווילי בראיון נדיר, באתר ישראל היום, 14 בספטמבר 2023 דרור רייך, הסיפור המדהים של המיליארדר הגיאורגי: מהכלא ברוסיה לקידוחי גז בישראל, באתר TheMarker‏, 16 באוגוסט 2012 https://web.archive.org/web/20210128103954/http://echr.ketse.com/doc/6293.04-en-20081211/view/ https://web.archive.org/web/20131224121412/http://sim.law.uu.nl/SIM/CaseLaw/hof.nsf/d0cd2c2c444d8d94c12567c2002de990/63613675d9977690c1257546004f4526?OpenDocument אבנר הופשטיין, אוקראינה הטילה סנקציות על המיליארדר הישראלי מיכאל מירילשוילי, באתר זמן ישראל, 7 באוגוסט 2023 חן שליטא, ‏מארק צוקרברג הרוסי: יצחק מירילשווילי מתמודד על ערוץ מורשת, באתר גלובס, 27 בספטמבר 2012 דרור רייך, מיכאיל מירילשוילי רכש 5.2% מהכשרה אנרגיה תמורת 40 מיליון שקל, באתר TheMarker‏, 16 באוגוסט 2012 חנן גרינברג, ספר תורה למען גלעד, באתר ynet, 11 ביולי 2009 רון בר ששת, נשיא חדש לזק”א • עולם העסקים למען עולם העשייה, ‏ט"ו בכסלו תשע"ג Alexander Mashkevich and Michael Mirilashvili to Create Specialty Vehicle Firefighting Brigade, ‏29 בדצמבר 2010 (באנגלית) (ארכיון) אתר זק"א, משלחת חילוץ של זק"א ומד"א בדרך לבורגס, ‏17 ביולי 2012 אתמול, היום ומחר - ריאיון עם המנהל האדמיניסטרטיבי של הקונגרס, אהרון אלאשוילי 71 שנה לטבח באבי יאר לירוי פרי, המשקיע שהפסיד 35 מיליון שקל בחודשיים: "ההפסד שלי בהכשרה אנרגיה הוא לא טרגדיה", באתר כלכליסט, 22 באוקטובר 2012 ילדי העדה הגאורגית הפגינו בקיאות בחידון תפילה, ‏ה' אלול תשע"א יד ושם, המרכז לחקר שואת יהודי ברית המועצות ע"ש משה מירילשווילי, באתר יד ושם, ‏2017 יד ושם, חנוכת המרכז לחקר השואה בברית המועצות על שם משה מירילשווילי ביד ושם, באתר יד ושם, ‏08 מאי 2016 Fedaa al-Qedra; Al Jazeera (2021-01-30). "Solar technology assists Gaza's contaminated-water emergency". Al Jazeera.